DOI: 10.17903/fk2/eeotvp
title: Ευρωβαρόμετρο 60.3 (Νοέ-Δεκ 2003)

description: Ο συγκεκριμένος γύρος ερευνών του Ευρωβαρόμετρου διερευνά απόψεις της κοινής γνώμης για α) τον χρόνο που αφιερώνουν στις καθημερινές δραστηριότητες τους και β) τις οδηγίες ασφάλειας προϊόντων που αγοράζουν . Στη πρώτη ενότητα οι ερωτώμενοι/ες απάντησαν σχετικά με την τωρινή θέση στην απασχόληση και το επάγγελμα τους, διευθετήσεις στο πλαίσιο του εργασιακού χρόνου και διέθεταν επιλογή και έκαναν χρήση κάποιας είδους εργασιακής άδειας όπως για παράδειγμα τηλε-εργασία, ευελιξία του ωραρίου εργασίας, εκπαιδευτική άδεια καθώς επίσης και δραστηριότητες που επηρεάζουν τον ελεύθερο χρόνο τους. Επιπλέον, ερωτήθηκαν για την ικανοποίηση τους από διαφορετικούς τομείς της ζωής τους, περιλαμβανόμενης της εργασίας, της υγείας και της οικονομικής κατάστασης, εβδομαδιαίο αριθμό ωρών εργασίας, τυχόν πρόθεση μείωσης των ωρών εργασίας τους, για πόσο χρονικό διάστημα και πως θα αξιοποιούσαν τον ελεύθερο αυτό χρόνο. Επίσης, ζητήθηκαν οι απόψεις τους σχετικά με το εργασιακό στρες που αντιμετωπίζουν, τις συνθήκες εργασίας, την ασφάλεια στην τωρινή θέση απασχόλησης κ.ά. Ερωτήθηκαν, επιπλέον, την ηλικία κατά την οποία θα επιθυμούσαν να συνταξιοδοτηθούν και την προβλεπόμενη πραγματική ηλικία συνταξιοδότησης, αν θα ήθελαν να αναβάλουν τη συνταξιοδότησή τους, για ποιους λόγους και σε ποιες δραστηριότητες σκοπεύουν να αφιερώσουν τον χρόνο τους μετά τη συνταξιοδότηση. Άλλη ενότητα αφορούσε την επαγγελματική εκπαίδευση των ερωτώμενων κατά τη διάρκεια των τελευταίων δώδεκα μηνών και αν παρακολούθησαν το επιμορφωτικό σεμινάριο εντός του χρόνου εργασίας, την στάση τους ως προς τη δια βίου μάθηση και ορισμένες πληροφορίες σχετικά με τα παιδιά του νοικοκυριού που ήταν μικρότερα των 14 ετών και αν τα φρόντιζαν σε τακτικοί βάση γιαγιά ή παππούς. Επιπροσθέτως, αυτοί που είχαν εγγόνια ερωτήθηκαν αν φρόντισαν κάποια στιγμή τα εγγόνια τους και αν το έκαναν σε τακτική βάση. Η τελευταία ενότητα ερωτήσεων σχετίζονταν με τις οδηγίες ασφάλειας για τη χρήση των προϊόντων «Φτιάξ'το μόνος σου». Παρουσιάστηκαν διαφορετικά σύμβολα απεικόνισης με οδηγίες χρήσης των προϊόντων, αν γνώριζαν τη σημασία τους, και να κατά την αγορά προϊόντων λάμβαναν υπόψη τους τα σύμβολα απεικόνισης και τις πληροφορίες ασφάλειας των συγκεκριμένων προϊόντων, αν τις διάβαζαν και τις φύλασσαν για μελλοντική χρήση, αν προτιμούσαν οι οδηγίες ασφαλείας να αναπαριστώνται με σύμβολα ή κείμενο και αν, γενικα θεωρούσαν ότι οι οδηγίες χρήσης και ασφάλειας των προϊόντων «Φτιάξ'το μόνος σου» ήταν χρήσιμες. Ομοίως, κλήθηκαν να απαντήσουν σε ερωτήσεις για τις οδηγίες ασφαλούς χρήσης των παιχνιδιών και των παιδικών προϊόντων, για το αν λάμβαναν υπόψη κατά την αγορά προαναφερθέντων προϊόντων, τα σύμβολα απεικόνισης και τις πληροφορίες που αφορούσαν την ασφαλή χρήση τους, αν διάβαζαν τις οδηγίες χρήσης και αν τις φύλασσαν για μελλοντική χρήση. Επίσης, ερωτήθηκαν αν είχαν παρατηρήσει συγκεκριμένα σύμβολα απεικόνισης ασφαλούς χρήσης στα παιχνίδια και τα παιδικά προϊόντα και τη σημασία τους. Ζητήθηκε η γνώμη τους για το καλύτερο σημείο τοποθέτησης των οδηγιών ασφάλειας στα προϊόντα και αν προτιμούσαν οι ενδείξεις κινδύνων από την χρήση των παιχνιδιών και των παιδικών προϊόντων να εμφανίζονται με σύμβολα απεικόνισης, ή κείμενο και αν θεωρούν ότι η διατύπωση των κινδύνων με τη μορφή κειμένου είναι χρήσιμη ένδειξη για τους ερωτώμενους. Τέλος, οι ερωτώμενοι κλήθηκαν να εκφέρουν κρίση ως προς τη συνολική χρησιμότητα των οδηγιών ασφαλούς χρήσης των παιχνιδιών και των παιδικών προϊόντων. Δημογραφικά στοιχεία : ηλικία, φύλο, οικογενειακή κατάσταση, εθνικότητα, πολιτικές απόψεις- αριστερά ή δεξιά στην κλίμακα, κατάσταση απασχόλησης, ηλικία ολοκλήρωσης σπουδών, εισόδημα νοικοκυριού, τύπος και μέγεθος κατοικίας, τόπος κατοικίας.